Լորիս Քալաշյան

Լորիս Խաչատուրի Քալաշյան (), հայ խորհրդային փիլիսոփա։ Փիլիսոփայական գիտությունների դոկտոր (1969), պրոֆեսոր (1970)։ ԽՄԿԿ անդամ 1950 թվականից։ ՀԽՍՀ ֆիզիկական կուլտուրայի և սպորտի վաստակավոր գործիչ (1970), շախմատի գծով ԽՍՀՄ սպորտի վարպետ (1949)։ ՀԽՍՀ վաստակավոր մարզիչ (1967)։

Կենսագրություն 
1952 թվականին ավարտել է Երևանի պետական համալսարանի իրավաբանական ֆակուլտետը։ 1952-1961 թվականներին եղել է Հանրապետական շախմատի դպրոցի տնօրենը, 1961-1968 թվականներին՝ Ֆիզիկական կուլտուրայի հայկական ինստիտուտի ռեկտոր, 1968-1974 թվականներին՝ ՀԽՍՀ Մինիստրների խորհրդին առընթեր ֆիզիկական կուլտուրայի և սպորտի կոմիտեի նախագահ, 1974 թվականից՝ ՀԽՍՀ «Գիտելիք» ընկերության վարչության նախագահի առաջին տեղակալ։

Գիտական աշխատությունները վերաբերում են իրավունքի և բարոյականության փոխհարաբերության օրինաչափություններին։ Ընտրվել է ՀԿԿ 25-27 համագումարների պատգամավոր, ՀԿԿ վերստուգիչ հանձնաժողովի անդամ (1971-1986)։

Պարգևատրվել է «Պատվո նշան» շքանշանով

Երկեր 
 Իրավունքի բարոյականության տեսության և պատմության հարցեր, Երևան, 1980։
 Հասարակություն, բարոյականություն, իրավունք, Երևան, 1986։

Ծանոթագրություններ 

Հայ փիլիսոփաներ
1922 ծնունդներ
Երևան քաղաքում ծնվածներ
ԵՊՀ իրավաբանական ֆակուլտետի շրջանավարտներ
Փիլիսոփայական գիտությունների դոկտորներ
Հայ պրոֆեսորներ
ԽՄԿԿ անդամներ
ԽՍՀՄ սպորտի վարպետներ
Հայ շախմատիստներ